Document ID: 31996D0340

KOMMISSIONENS BESLUTNING af 10. maj 1996 om ændring af bilag II til Rådets direktiv 92/118/EØF om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF, og for så vidt angår patogener, i direktiv 90/425/EØF (Tekst af betydning for EØS) (96/340/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF, og for så vidt angår patogener, i direktiv 90/425/EØF (1), senest ændret ved Kommissionens beslutning 96/103/EF (2), særlig artikel 15, stk. 2, og bilag II, kapitel 2, og
ud fra følgende betragtninger:
Der bør fastsættes særlige folkesundhedsmæssige betingelser for snegle og frølår for at undgå, at disse produkter udgør en fare ved konsum;
visse af de sundhedsmæssige betingelser, der er fastsat i Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer (3), gælder for handel med snegle og frølår;
reglerne i Kommissionens beslutning 94/356/EF af 20. maj 1994 om gennemførelsesbestemmelser til Rådets direktiv 91/493/EØF for så vidt angår sundhedsmæssig kontrol med fiskerivarer (4) finder anvendelse på egenkontrol foretaget af virksomheder, der producerer snegle og frølår som omhandlet i artikel 4, nr. 2, i direktiv 92/118/EØF;
tilberedte snegle bør betragtes som færdigretter og underkastes de relevante bestemmelser i kapitel IX i bilag B til Rådets direktiv 77/99/EØF af 21. december 1976 om sundhedsmæssige problemer i forbindelse med produktion og markedsføring af kødprodukter og visse andre produkter af animalsk oprindelse (5), senest ændret ved direktiv 95/68/EF (6);
der bør gælde tilsvarende betingelser for snegle og frølår, der importeres fra tredjelande; der bør især fastsættes hygiejnecertifikater som omhandlet i artikel 10, stk. 2, litra c), i direktiv 92/118/EØF;
de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
I kapitel 2, tredje led, i bilag II til direktiv 92/118/EØF udgår »frølår og snegle«.
Artikel 2
I bilag II til direktiv 92/118/EØF indsættes kapitel 3 som vist i bilaget til denne beslutning.
Artikel 3
Denne beslutning træder i kraft den 1. januar 1997.
Artikel 4
Denne beslutning er rettet til medlemsstaterne.
Udfærdiget i Bruxelles, den 10. maj 1996.

Labels: 0
3
17
6